( 921 ) 
le conte de Jullers et pluiseurs autres pour gréver le roy Phe- 
lippes. En che tamps asambla Gomar Dufait xij° hommes et 
parti de Tournai dont il estois capitaine et alèrent ardoir et 
assalier le païs de Flandres jusques à Audenarde et ramenèrent 
pluiseurs Flamens prisonniers. 
Quant Jaque d’Artevelle seut che fait, il asambla bien xl” 
Flamens et s’en ala à siège devant Tournay, et li conte de Salle- 
brin et cheluy de Suffort asamblèrent leur gens et pluiseurs 
Flamens et s’en alèrent vers Lille pour le païs fourer et assalier 
li saudoyers. Et li bourgois de Lille issirent contre gans à bas- 
taille. Là furent Englais et Flamens desconfis et fu pris le conte 
de Sallebrin, le conte de Sufort et pluiseurs autres gentis- 
hommes, Che fu fait l’an mille CCC et XXXIX. 
Et furent les ij contes prisonniers menés au roy Phelippes. 
Adont ala le duk Jehan, fils du roy Phelippes, aségier le cas- 
tiel d'Escaudeuvre et de Tun (Thun) dalés Canbray , et mena 
grant compagnie de saudoyers, de princes et de communes 
gens, et mimes le roy ses pères fu sen saudoyers, pour che 
que le castiel séoit sur le fief de l'empire. 
Le duk Jehan baus de Cambresis ala J° journée ardoir et es- 
selier le païs de Hainau jusques à Vallaciene, puis revint devant 
le castiel d’'Escaudeuvre, lequel se rendi tantos, mais le castiel 
de Thun et cheluy de Relenque se tinrent fort et moult endu- 
rèrent de fors et mierveleus asaus. Le conte de Hainau manda 
ses aloyés pour son païs et ses castiaus secoure. Adont hi ala 
Jaque d’Artevelle et laisa le siège de Tournay, et avoec luy le 
duk de Braibant, le duk de Ghellere , le conte de Jullers, le 
marquis de Brandebourc, Renoult de Fauquemont, Jehan de 
Biaumont et pluiseurs aultres , et se losièrent priés du castiel 
d’Escaudeuvre et de Thun, de la le rivière d’Escaut, et les 
Franchois estoient par dechà qui drechoient engiens et asal- 
loient lesdis castiaus. 
